paragraph_text: Fatničko polje je krško polje u Istočnoj Hercegovini, u općini Bileća, oko 3 kilometra jugoistočno od Dabarskog polja. Zahvaća površinu od oko 9,6 km² i nalazi se na nadmorskoj visini od 460-500 metara između planina Kosmatuše, Brusnika, Vranjevića, Kuka, Oblog Brda i Grube Glave. Prečaga Humac (510 m) dijeli polje na Gornje i Donje. Izgrađeno je od vapnenca gornje krede.